makú són caçadors-recol·lectors nòmades amb una baixa consideració social entre els pobles indígenes de la regió. Viuen en petits grups i proveeixen grups veïns amb verí per pescar i caçar, a canvi de mandioca. No practiquen l'intercanvi matrimonial estès a la zona del Vaupés. La major part dels makú [...]\nLa llengua somyev es parla a dos pobles, Hore Taram Torbi, al Camerun, i Kila Yanga, a Nigèria. Algunes fonts s'hi refereixen com a kila, terme fulfulde per a 'ferrer', ja que havia estat la llengua d'una casta de ferrers. La major part dels parlants es troba a la banda nigeriana, a la localitat [...]\nVeneçuela. Els seus veïns són els yaruro (que parlen una llengua aïllada), al nord del riu Meta; els piaroa (llengua de la família sàliba) a l'est, i els puinave (llengua de la família puinave), al sud. La major part dels cuiba de Veneçuela són monolingües. Pel que fa als de Colòmbia, és monolingüe [...]\nmateixa llengua. Palomo, on es concentra la major part de la població mapoyo, és una zona multiètnica i multilingüe on l'espanyol funciona actualment com a llengua franca entre les poblacions indígenes (mapoyo, sáliva, kariña, piaroa) i la població criolla. La llengua i la identitat mapoyo es van anar [...]\n. Hi va haver un intent no reeixit d'escola bilingüe. La majoria de llengües timbires (parkateje, apaniekrà, ramkòkamekra, kraó, etc.) són intel·ligibles entre si en menor o major grau. Hi ha estudis descriptius sobre el parkateje [...]\nmigrar cap a l'oest. A partir d'aquell moment, la llengua es va anar diferenciant fins al punt de no ser intercomprensible. El crow és una de les llengües indígenes de Amèrica del Nord més parlada. La major part dels parlants actuals de crow són adults. També hi ha, però, un grup de parlants joves i [...]\ndiscontínues, la qual cosa afavoreix la variació dialectal. Entre els dialectes del mongol, el més estès és, de llarg, el khalkha, parlat a la major part de Mongòlia, inclosa la capital, Ulaanbaatar, el qual funciona com a estàndard a Mongòlia. A la Xina l'estàndard està basat en el grup dialectal xahar [...]


La Unió posa autobusos gratuïts per viatjar a Tossa diumenge :: Tramuntana TV\nHOME > La Unió posa autobusos gratuïts per viatjar a Tossa diumenge\nLa junta directiva de la Unió Esportiva Figueres va decidir després de la victòria del primer equip contra el Roses que el deixa a només 3 punts de l’ascens, facilitar als seus socis i afeccionats un servei d’autobusos gratuïts, per tal que es puguin desplaçar al terreny de joc del Tossa de Mar, el proper diumenge 2 de maig (17 h), i animar els de Coto a sentenciar el títol de manera matemàtica.\nEls autobusos sortiran des de l’estadi de Vilatenim la mateixa tarda del diumenge (15.30 h) i retornaran a l’Empordà després del partit. Tots aquells que hi estiguin interessats, hauran de formalitzar la inscripció al llarg d’aquesta setmana, adreçant-se a les oficines del club, al mateix estadi; trucant al telèfon 972 67 40 36 –de 10 h a 13 del matí i de 16 h a 20 h de la tarda, o bé per correu electrònic, a info@uefigueres.cat.\nCal recordar que el Figueres serà nou equip de Regional Preferent el proper diumenge si és capaç de sumar els tres punts a Tossa –mantindria els 12 punts de coixí respecte al segon classificat, quan en restarien 12 per disputar-se, i té el gol-average particular a favor tant amb el Camprodon com amb el Lloret. En cas d’empat o derrota, la Unió hauria d’esperar a conèixer els resultats dels partits Amer-Camprodon (diumenge, 17 h) i Abadessenc-Lloret (dissabte, 15.30 h) -si els del Ripollès i els de la Selva no fossin capaços de vèncer els seus respectius compromisos, els figuerencs també podrien ser campions el proper dia 2 de maig.


Els municipis del Maresme que acullen MENAS es reuniran cada mes per coordinar-se | Ràdio Arenys 91.2FM\nSocietat General Divendres 1 de febrer del 2019\n/ Act.: 1 de febrer del 2019 a les 15:02\nEls municipis del Maresme que acullen MENAS es reuniran cada mes per coordinar-se\nEls menors a Arenys de Mar estan allotjats a la casa Sant Vicenç\nUn ferit lleu amb arma blanca en una …\nEl Centre Obert Tallaferro treballa per …\nEls bombers voluntaris d'Arenys decidiran si s'uneixen a les…\nElies Ferrer deixarà de ser rector d’Arenys de Mar el 10 …\nDrassanes Dalmau construeix l'ECOSAIL, el catamarà …\nAvui s'inaugura l'exposició 'Generació (H) Original' al …\nArenys de Mar i la resta dels municipis del Maresme que tenen menors immigrants no acompanyats es trobaran cada mes per coordinar-se. L’objectiu és millorar la integració dels joves i disminuir els possibles problemes de tot tipus que es puguin generar. Així es va acordar ahir a la tarda a la reunió entre representants dels Ajuntaments i la Direcció General d’Atenció a la Infància i Adolescència que es va fer al Consell Comarcal del Maresme.\nDe fet, va ser des d’Arenys de Mar que es va forçar la reunió és fes amb la directora general de la DGAIA, Georgina Oliva, i el secretari d’Immigració, Oriol Amorós, i el tècnic de Benestar Social del Consell Comarcal, Víctor Bassa, per fixar polítiques de coordinació al territori. L’Alcaldessa, Annabel Moreno, hi va assistir juntament amb la regidora de Governació, Isabel Roig. Moreno ha destacat la importància de fer aquestes trobades mensuals per treballar plegats els Ajuntaments per coordinar millor els 300 menors que hi ha al Maresme.\nDes de la Generalitat es va exposar ahir a la reunió el pla de xoc que va presentar fa una setmana i que preveu l’arribada de 5.000 menors immigrants no acompanyats més aquest any. L’estratègia passa per no enviar-los a centres com el d’Arenys, sinó a pisos d’acollida. Tot i això, Annabel Moreno ha afirmat que a Arenys de Mar no poden venir més menors perquè no hi ha cap més espai on ubicar-los. Alhora, Moreno ha assenyalat que també es va parlar de la presumpta implicació dels joves en furts a la via pública. L’Alcaldessa ha remarcat que cap dels 64 allotjats a la nostra vila s’ha comprovat que en siguin els autors.\nDes de l’Ajuntament sempre s’han mostrat crítics per la poca coordinació que hi ha hagut fins ara entre les diferents administracions en aquest tema i que, qui més pateix, són els Ajuntaments.


VÍDEO. Què fer davant una inspecció\nRamon Chesé Macías, soci de fiscalitat espanyola i andorrana a Arche Business and Tax Law de Barcelona i d'Habtax a Tarragona, ens parla de "Garanties i drets del contribuent davant una inspecció". I en el decurs de la seva intervenció explica que “en els darrers anys, l'Agència Tributària està intensificant les comprovacions a totes les empreses i professionals, ja sigui mitjançant requeriments d'informació o mitjançant procediments inspectors. Resulta convenient conèixer com actuar durant un procediment inspector per no veure vulnerats els nostres drets i disposar de totes les garanties en cas d'impugnació del resultat, així com de les actuacions que es poden fer amb caràcter previ i preventiu.”\nRamon Chesé és llicenciat en Dret per la Universitat Autònoma de Barcelona.\nComençà la seva carrera professional l’any 1995 dins del departament de Fiscalitat del Bufet Ribalta a Barcelona, integrant-se posteriorment l’any 2000 en el departament de Fiscalitat de Garrigues Abogados a Barcelona. L’any 2007 s’incorpora al Banc de Sabadell, com a director de l’Assessoria Fiscal, dirigint l’assessoria fiscal del grup Banc Sabadell, a on roman fins l’any 2015, en el que s’incorpora com a director de Fiscalitat del grup Andbank amb seu a Andorra. Des de l’any 2020 és soci de fiscalitat espanyola i andorrana del despatx Arche Business and Tax Law de Barcelona. A l’any 2022 ha participat en la constitució d’Habtax, que té per objecte la prestació de serveis jurídics d’assessoria fiscal amb focus a Tarragona.\nHa compatibilitzat l’exercici de la seva activitat professional amb la docència a la Facultat d’Econòmiques i Ciències Empresarials a la UNED; en el MBA de Gestió Hotelera de l’Escola Universitària de Turisme i Direcció Hotelera de la Universitat Autònoma de Barcelona (UAB) i en el Postgrau de Direcció Bancària de la Universitat d’Andorra. També ha estat membre del Comitè Fiscal de la Asociación Española de Banca (AEB) i de l’Associació de Bancs Andorrans (ABA), així com també ha publicat diversos articles en diaris i revistes especialitzades.\nEls Bon dia són una iniciativa de la Cambra de Tarragona amb el suport de Repsol, CaixaBank i Port de Tarragona. I la col·laboració de Bic Graphic i Yzaguirre.\nA més, en aquesta sessió hem estrenat una línia de col·laboració solidària per ajudar a visualitzar la gran tasca que les ONG’s fan al nostre país i que en aquesta ocasió ha tingut com a protagonista a Nens amb Càncer AFANOC Tarragona.\nRamon Marsal, membre del Comitè Executiu i tresorer de la Cambra ha presentat i conduït aquest Bon dia Tarragona.


Una part important dels edificis és originària del segle XIX, entre els quals la rotonda és l’edificació més emblemàtica.\nDins l’edifici semicircular de la rotonda, es conserven els vehicles que, per la seva varietat, característiques i cronologia, il·lustren la història del ferrocarril i la seva evolució tecnològica fins als nostres dies donant a conèixer de manera activa el univers del tren i el seu impacte tècnic, social i econòmic, sense oblidar la seva vessant emotiva i evocadora.\nVisites comentades gratuïtes, tots els dissabtes del mes\nVisites comentades gratuïtes pels visitants del museu. Espai Gumà i Espai Segle XXI\nTens 4 recorreguts:\n– Primers dissabtes: Els espais del Museu\n– Segons dissabtes: Exposició temporal a l’Espai Segle XXI, Mou-te amb el Planeta\n– Tercers dissabtes: Espai Gumà i exposició L’obstinació d’avançar.\n– Darrers dissabtes: La col·lecció del Museu.\nTots els dissabtes a les 13.30 hores\n“Diumenges de tren al Museu!”, ’ofereix una activitat diferent cada diumenge del mes enfocada a les famílies.\nEs tracta d’una iniciativa que aposta per una forma activa de visitar el museu, per a tots els que encara no coneixen a fons el ferrocarril.\nLa participació del públic en aquestes activitats està inclosa al preu de l’entrada.\nCotxe ZZ 324\nVisites al cotxe de viatgers de luxe ZZ 324.\nA partir de les 12 hores, primer diumenge de cada mes.\nConteTREN Víctor i els trens del Museu\nLa història dels vehicles del museu explicada per un personatge, en Víctor, molt proper als més petits.\nA partir de les 12 hores, segon diumenge de cada mes.\nHistories i anècdotes del ferrocarril i la seva evolució.\nA partir de les 12 hores, tercer diumenge de cada mes.\nConteTREN L’ou que es mouConteTREN\nUna activitat que permetrà als més petits i els seus acompanyants conèixer la història d’un dels vehicles més característics de la col·lecció.\nA partir de les 12 hores, darrer diumenge de cada mes.\nPlaça Eduard Maristany s/n,\nEl museu romandrà tancat del 22 al 28 amb dos inclosos i també l’1 i el 6 de gener.\nMUSEUS AMB NENS VILANOVA I LA GELTRÚ MUSEU DEL FERROCARRIL DE VILANOVA I LA GELTRÚ MUSEU DEL FERROCARRIL museus per fer amb nens ferrocarril


Asfandiar Hotel Karakol Kirguizistan - Ofertes d'hotels amb els MILLORS DESCOMPTES EN LÍNIA\nDzhergalinskiy Zaliv, Karakol, Karakol, Kirguizistan, 722200 - Molt bona ubicació - Veure al mapa\nMés informació sobre Asfandiar Hotel\nPer als viatgers què vulguin captar les imatges i els sons de Karakol, Asfandiar Hotel és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Asfandiar Hotel, l'excelent servei i instal.lacions superiors faran de la vostra estada una experiència inoblidable. Aparcament de cotxes, instal.lacions de barbacoa, restaurant, servei de llançadora, àrea de fumadors són només algunes de les comoditats que fan que Asfandiar Hotel sigui diferent dels altres hotels de la ciutat.\nL'ambient de Asfandiar Hotel es reflexa en cada habitació. calefacció, balcó/terrassa, aparell de televisió, TV satèl•lit/cable, articles de tocador són només algunes de les comoditats a la vostra disposició. L'hotel ofereix instal.lacions fantàstiques, incloses platja privada, sauna, solàrium, billar, jardí, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Asfandiar Hotel la base perfecta per a gaudir de la seva estada a Karakol.


Vilafranca torna a posar la bandera espanyola per ordre judicial - Notícies Política - Notícies Política - e-notícies\nPolítica · 17 de Febrer de 2017. 21:58h.\nVilafranca torna a posar la bandera espanyola per ordre judicial\nL’alcalde s’enfrontava a una possible inhabilitació\nLa bandera espanyola llueix des d’aquest divendres a dalt de tot de l’Ajuntament de Vilafranca, després d’anys de no fer-ho. El consistori governat per CDC i el PSC ha decidit finalment acatar la sentència judicial de l’any 2012 que els comminava a restablir l’ensenya, posant-la al costat de la senyera.\nEl primer requeriment judicial va ser de l’any 2012, el qual va venir seguit d’una sentència judicial ferma el gener del 2015, i d’un requeriment d’execució de sentència el juny del 2016. Des del govern local han explicat que el no compliment de la sentència podia comportar multes personals i la inhabilitació de l’alcalde.\nEl mateix alcalde, el convergent Pere Regull, ha apuntat que “hem aguantat tot el que hem pogut, però tampoc n'hem fet bandera perquè entenem que no és un tema per treure pit”, afegint que negar-se a complir la sentència “comportava la inhabilitació, cosa que no s'ha donat a cap ajuntament del país”.\nEl batlle sempre havia refusat, aquests últims anys, posar la bandera espanyola al consistori, al·legant que la senyera “és la bandera que identifica a tots els catalans”. “M'he negat fins ara a situar-hi ni l'estelada ni la bandera espanyola perquè confrontaven els ciutadans i entenc que tots han de sentir la Casa de la Vila com a seva”, ha afirmat aquest divendres\nLa col·locació de la bandera al terrat de l’Ajuntament anirà acompanyada d’un rètol on s’hi especifiqui que la bandera espanyola “oneja en aquest ajuntament per requeriment de data 1 d'agost del 2012 i en compliment de la sentència ferma de data 20 de gener del 2015”.\nEl retorn de la bandera espanyola al terrat de l’Ajuntament de Vilafranca ha comportat un seguit de crítiques de partits com la CUP a través de les xarxes socials. Aquest partit ha iniciat una campanya a Twitter sota el nom de “Regull despenja la bandera espanyola!” comminant a l’alcalde a desobeir l’ordre judicial.\n"Clam" de la Generalitat per acollir refugiats\nPuigdemont ja no reclama la independència


Una jornada explora les col·laboracions entre l'àmbit públic i privat als ens locals | ACM\nInici › Actualitat › Una jornada explora les col·laboracions en...\nUna jornada explora les col·laboracions entre l'àmbit públic i privat als ens locals\nL’Auditori Torre Banc de Sabadell de Barcelona va acollir el dijous 28 d'abril la jornada 'La col·laboració público-privada, una altra eina per afrontar inversions'. L'objectiu era posar sobre la taula fórmules i mecanismes de col·laboració entre administració pública i empreses privades per tal de donar millors serveis.\nLa presidenta de la Diputació de Barcelona, Mercè Conesa, va inaugurar la jornada destacant que "la col·laboració públicoprivada ens aporta una oportunitat en la innovació i la millora del servei", i que l'objectiu no és únicament que administracions i empreses puguin treballar d'una manera adequada "sinó sobretot que puguem prestar el servei públic de la millor manera possible".\nEl president de l'ACM, Miquel Buch, va ser l'encarregat de tancar la jornada. L'alcalde de Premià de Mar va afirmar que l'objectiu era "donar criteris als electes locals per decidir i dur a terme determinades accions". Al llarg de la jornada es van exposar diferents experiències del món local, que han destacat per la seva eficiència i eficàcia. Així, van intervenir representants de l'Ajuntament de Sant Cugat del Vallès en relació al servei de neteja i recollida de residus, o el Consell Comarcal d'Osona sobre fórmules diferents de gestió.\nLa jornada estava organitzada per Banc Sabadell i l'Associació Catalana de Municipis i hi van assistir una setantena de persones.


Jornades sol’hidàries – Club Sanfeliu Santildefons\n18 de desembre de 2020 /0 Comments/in Notícies /by Judit\nSi durant aquesta setmana heu passat pel Club haureu vist que algú molt especial ens dona la benvinguda, refugiat del fred sota la seva manteta i la seva barretina, espera ansiós que els infants, petits i grans li portin alguna coseta per berenar o li expliquin les mil històries que cada any comparteixen amb ell. Sí, sí, és el Tió que ,aquest any tot i les restriccions, se les ha enginyat per baixar fins aquí i fer-nos passar una tarda especial.\nAquesta tarda la Plaça de les Comunitats s’omple de tradició i màgia amb el Tió Popular i solidari del Barri Sanfeliu. A més aquesta activitat s’emmarca dins de les Jornades Sol’hidàries 2020 de l’Hospitalet i ens dona la possibilitat d’aportar el nostre granet de sorra a La Marató de TV3, que aquest any és per a la COVID-19.\nAixí que aneu-vos preparant que avui teniu una cita molt important, prepareu el vostre pal i sobretot vingueu amb la cançó ben apressa, ja sabeu que això és tot lo que necessiteu per fer que la màgia succeeixi!!!\nhttps://www.sanfeliu-santildefons.org/wp-content/uploads/20201218_Notícia-Tiño-Popular.jpg 2400 3600 Judit https://www.sanfeliu-santildefons.org/wp-content/uploads/LogoClub_web250-1.jpg Judit2020-12-18 12:20:362020-12-18 12:22:53Tió Popular


Primera hora gratis als pàrquings de la Glorieta i de l'Estació a partir de l'1 de gener\nL'Ajuntament negocia amb les empreses concessionàries per donar facilitats d'aparcament als visitants\nEl primer tinent d'alcalde i regidor de Mobilitat, Miquel Lorente, ha anunciat aquest matí que, a partir del proper 1 de gener de 2017, la primera hora del temps d'estacionament serà gratuïta en els pàrquings de la Glorieta i de la plaça de l'Estació. L'edil ha explicat que l'Ajuntament ha dut a terme una negociació amb les empreses concessionàries, Perot Gestión i Saba, amb la finalitat d'oferir aquest nou avantatge en el servei. De resultes, més del 50% de les places aquestos aparcaments s'oferiran en rotació, el que suposa més de 250 estacionaments disponibles amb la primera hora sense cost per a l'usuari.\nEn el cas de l'aparcament de la Glorieta, situat al número 27 de l'avinguda República Argentina, els primers 60 minuts seran totalment gratuïts, però si el temps d'aparcament depassa la primera hora, l'usuari ha de pagar tot el temps d';ocupació de la plaça de pàrquing comptant des del primer minut. En el cas de l'aparcament de l'estació, ubicat junt a l'estació de ferrocarril, la primera hora sempre és gratuïta, independentment del temps que haja estat aparcat el cotxe. Aquesta mesura entrarà en funcionament el diumenge 1 de gener de 2017.\nLorente ha explicat que l';equip de govern ha treballat “des del minut zero per a facilitar l'aparcament a la ciutat. Des de les àrees de Mobilitat i Promoció Econòmica ens hem marcat l';objectiu de millorar les possibilitats d'estacionament, ja que Xàtiva és un referent comercial i de serveis de primer ordre i els nostres visitants necessiten facilitats per a poder deixar el cotxe”, assegura el regidor, qui ha avançat que la intenció de l'Ajuntament és estendre aquesta mesura a altres aparcaments públics de la ciutat successivament.\nDe fet, segons les dades exposades per Lorente en roda de premsa, l'àrea d'influència comercial i de serveis administratius de Xàtiva abasta una població d'al voltant de 311.000 persones: “malgrat que tenim connexió ferroviària, el 92;9% de la gent que ve a comprar a Xàtiva ho fa en cotxe. Això ens obliga a oferir alternatives viables d'aparcament”. Lorente ha fet un repàs per les actuacions municipals en matèria de creació de nous llocs d'aparcament, com ara les 25 places en Acadèmic Maravall, altres tantes a l'estació d'autobusos i les 16 a les zones d'aparcament de Vallés i Caldereria, a les que caldrà afegir en un futur pròxim 10 places més en un nova zona d'aparcament al carrer Sant Agustí i 70 en les immediacions del Camp de Futbol Municipal Paquito Coloma. El responsable de Mobilitat també ha recordat que l'entrada en vigor de la nova ordenança de la zona blava alliberarà el 30% de les places regulades.\nPublicado en Comarcal 27 / 12 / 2016


La Columna d'en Jordi Casals: Esquerra avança cap al Congrés Nacional\nSón dies intensos per Esquerra Republicana de Catalunya.\nDesprés de la decisió de sortir del govern per enfortir el partit, per part del secretari general Joan Puigcercós, i d'avançar el Congrés Nacional al juny, cadascú fa els seus moviments tot plantejant projectes polítics i de lideratge del partit independentista de l'arc parlamentari català.\nSi la setmana passada sortia a la llum el manifest "Esquerra Positiva", que apostava pel lideratge electoral de Joan Puigcercós (bloc) i pel lideratge ideològic a Carod-Rovira, avui, l'actual president del partit i Vicepresident del Govern ha anunciat, a Catalunya Ràdio (cosa que ha enfurismat al Basté), que renuncia a presentar-se per president d'Esquerra i que sols optarà a ser candidat a la Presidència a la Generalitat. En les últimes setmanes Carod ha tingut alguna patinada com la d'insinuar a a la taula d'un Cuní, entusiasta amb la salsa rosa política, que hi ha joc brut dins ERC (cosa que va aprofitar l'escindida i rancuniosa Pilar Rahola) o excedir-se amb la promoció del bloc, fet denunciat per Joan Ridao (notícia a Racó Català).\nCarretero (del qual Carod en parla molt bé últimament) i Esquerra Independentista han presentat o presentaran les seves propostes davant el Congrés Nacional.\nAhir a la nit, Joan Puigcercós va fer pública la seva candidatura a la presidència d'ERC, emprant sempre un "nosaltres" per parlar del projecte de partit. És bo que la noció d'Esquerra es basi en el col.lectiu. Del seu programa, esbossat lleument davant la Terribas, se'n desprèn que segueix les línies mestres de la seva conferència feta fa mesos al World Trade Center de Barcelona, podríem dir que és el de l'independentisme pacient, fet pas a pas. El que se'n diu obrir espais de sobirania.\nEl procés intern d'Esquerra és únic al nostre país, absolutament democràtic, dons s'escollirà president i secretari general per sufragi universal de la militància, no en un congrés assembleari sinó amb urnes a cada capital de comarca o secció local.\nEl què hauria de ser un model a seguir i un fet admirable pels demòcrates, de moment es destil.la un interès morbós per la picabaralla interna. És curiós que els que s'admiren tant de la democràcia americana davant les primàries americanes no ho facin amb la d'Esquerra, si no el contrari. Tampoc és una sorpresa...\nEtiquetes de comentaris: Democràcia, Esquerra, Sobiranisme\nVeig que et posiciones al costat d' en Puigcercós, aposta arriscada doncs representa al passat enfront de postures renovadores com les de Carretero. Jo aposto per Carretero President i Carod candidat.\nPuigcercós només ha creat una trama d' interesos i favors mutús que han acabat perjudicant al partit(demaneu referencies per Ripoll a veure que opinen). Carod te una bona part de responsabilitat per permetre-ho. Amb la força de la militancia ens treurem de sobre a tots aquells politics que han fet del partit el seu modus vivendi. Endavant Esquerra Renovadora.\n26 de març de 2008 a les 12:29\nERC fa ràbia al satuts quo actual i per això sempre es visualitza la part negativa i no la positiva. El sistema d'elecció del President i el Secretari General d'un partit en totes les organitzacions polítiques catalanes és poc participatiu, exceptuant ERC. Tothom parla que s'ha de canviar el sistema d'eleccions, d'acostar la democràcia al ciutadà fent polítiques participatives, llistes obertes, etc... i encanvi critíquen la forma més democràtica que existeix que és el sufragi universal per elegir els futurs càrrecs d'un partit.\nEn aquests moments m'agradaria ser militant per poder participar en aquest procés d'elecció ja que representa la puresa de la democràcia. Des de la meva posició de càrrec electe municipal en unes llistes d'ERC com a independent encoratjo a l'organització a seguir per aquesta via i a demostrar la maduresa i la seriositat que aquest procés genera i que al final sigui quin sigui el resultat tots, militants, simpatitzants, amics i saludats seguim treballant amb més fermesa si cal, per el nostre objectiu comú que és l'alliberament nacional i la justícia social.\nTambé aprofito per tenir un record en el segon aniversari de la seva desaparició al nostre amic JOAN GIRBAU i POL que segur que estaria orgullós d'aquest procés i que hi participaria activament. Els republicans de Torelló no t'oblidarem mai!!!!!\n27 de març de 2008 a les 9:48\nA ERC li cal un canvi de rumb i una forta renovació, i això no ho representa en Puigcercós. Amb el ritme actual a les properes eleccions catalanes, resultat: 6-8 diputats.\n27 de març de 2008 a les 12:33\nEncara que no ho volguem a Catalunya te més projeccció i futur el PP que ERC. ERC han aconseguit situar-se a les antipodes de la practica politica fent publiques les seves miseries i dient que són els més democrates quan en realitat són senyors feudals. En Carod, el més llest, s' ha apartat de la lluita i quan tot s' acabi (la lluita només comença) apareixerà com el gran salvador i l' home de seny. Podem apostar.\n27 de març de 2008 a les 16:20\nA lo raier Quim, aquest fatalisme és propi de Can Barça, passem de l'eufòria a la catastrofe en un tres i no res.\nI al darrer anònim, el mateix, encara que ell segur que mai ha set eufòric per ERC.\nPuigcercós és el canvi per què cal fer un salt qualitatiu, no al buit.\n28 de març de 2008 a les 13:14\nNo acabo d'entendre això de la renovació. La renovació passaria per un canvi d'estratègia que comportés un canvi d'aliances (suposo que Esquerra no aspira pas a tornar a l'oposició). Puigcercós és l'ànima material del tripartit i canviarà d'aliances. Carod és l'ànima intel·lectual del tripartit, i els sucedanis d'ell mateix que pugui prensetar tampoc estaran per canviar d'aliances. Les dues opcions a priori més minoritàries no parlen de canviar de canviar de companys de viatge.\nTenint present que el pacte fet és un pacte i que no pot canviar-se fins d'aquí a tres anys, jo no veig perquè aposten uns i perquè aposten els altres.\n28 de març de 2008 a les 20:12\nVolia dir que Puigcercós NO canviarà d'aliances\nEndavant amb l'Esquerra ha dit...\nAra no toca canvis d'al.liances, ara toca posar ordre.\nEl canvi d'al.liances arribarà al 2010, o potser no.\nEn 8 anys hem passat de 1 a 8 i después a 3 diputats, el balanç no és tant negatiu com per fer foc nou.\nPuigcercós és l'home necessari en aquests temps.\nEspero que l'Uriel hi pacti i sigui un capital de futur.\n30 de març de 2008 a les 19:02


Tot preparat a Santa Coloma per a la Festa Major d’Estiu, que comença aquest divendres: Ajuntament de Santa Coloma de Gramenet\nTot preparat a Santa Coloma per a la Festa Major d’Estiu, que comença aquest divendres\n29/08/2017 Notes de premsa\nL’Ajuntament pren mesures extraordinàries i addicionals de seguretat als punts de més concentració ciutadana.\nSanta Coloma de Gramenet, a 29 d’agost de 2017.- Tot està preparat a Santa Coloma de Gramenet per gaudir aquest cap de setmana de la Festa Major d’Estiu, l’esdeveniment més popular de l’any a la ciutat. Més de vuitanta activitats adreçades a tots els públics conformen de l’1 al 4 de setembre un programa d’actes que enguany té un marcat accent solidari i reivindicatiu contra les agressions i discriminacions sexistes i LGTBI. Amb les paraules igualtat, civisme i respecte penjades en pancartes i cartells, Santa Coloma vol ser en els propers dies ciutat “Lliure de violències sexistes”.\nAixí, de l’1 al 4 de setembre, està previst instal·lar 16 punts d’accés i filtre a les zones de la ciutat que tindran més concentració ciutadana durant les festes. Entre aquestes zones, destaquem quatre llocs de màxima concentració, que són la plaça de la Vila, el parc de Can Zam, el parc d’Europa i la plaça del Rellotge. Aquests punts de filtre a la via pública estaran especialment identificats i s’afegiran als dispositius de la Policia Local i dels Mossos d’Esquadra.\nL’Ajuntament compta i agraeix per avançat la col·laboració de la ciutadania per atendre els requeriments dels agents de seguretat que hi treballaran especialment durant els dies de la festa perquè tothom gaudeixi, amb el civisme i el respecte que sempre caracteritza aquest esdeveniment.\nMés informació sobre la Festa Major d’Estiu de Santa Coloma de Gramenet al web municipal (www.gramenet.cat/festacoloma2017 ).\n*Us adjuntem el cartell de la Festa i una imatge de la concentració que va tenir lloc a la plaça de la Vila el passat 18 d’agost, com a mostra de solidaritat i respecte amb les víctimes del atemptats de Barcelona i Cambrils.


L’Ajuntament de Sant Martí presenta la millora dels carrers d’accés a l’escola Jaume Balmes | RTVVilafranca\nL’Ajuntament de Sant Martí presenta la millora dels carrers d’accés a l’escola Jaume Balmes\nLes obres de remodelació dels carrers no tindran cap cost per als veïns, i les obres està previst que s’iniciïn el proper any.\nUn dels projectes previstos en la modificació del pressupost municipal del passat 22 de març, per poder utilitzar els diners del romanent, és la remodelació de l’accés a l’escola Jaume Balmes pels carrers Tarragona i Verge de Montserrat. L’actuació permetrà eliminar les barreres arquitectòniques, com els pals de llum, senyals de tràfic i escorcells al mig de les voreres; i convertir la zona més segura donant prioritat als vianants amb un tram de plataforma única.\nPer poder exposar l’avantprojecte, tots els membres de l’Equip de Govern de l’Ajuntament de Sant Martí Sarroca van convocar els veïns afectats a la Sala Polivalent per explicar-los de primera mà les obres previstes i, sobretot, aclarir-los que no hauran de pagar una remodelació dels carrers que repercutirà favorablement en la qualitat de les seves finques i a endreçar i pacificar l’entorn. Dels 655.000 € previstos d’inversió, 250.000 aniran a càrrec de la Generalitat, 300.000 de la Diputació i els 105.000 restants sortiran de la citada modificació del pressupost municipal.\nA la reunió també es va parlar de com se soterraran en el projecte definitiu els subministraments de llum, telèfon i fibra òptica. Quan estigui redactat, s’exposarà públicament per si cal presentar al·legacions. L’inici d’obres està previst per al proper any.\nobres, Sant Martí Sarroca


Gent gran: menys mal que hi són! ~ Ciutat Nova\nGent gran: menys mal que hi són!\nper Ciutat Nova | 7 des., 2020 | Família, Psicologia, Salut | 0 comentaris\nEn aquesta època de pandèmia, la condició física de les persones grans ha saltat al primer pla de l’actualitat, perquè ens hem adonat perfectament de la seva vulnerabilitat i fragilitat. I és just i necessari que es faci de tot per tutelar-los, protegir-los, ja que no és possible prescindir de la seva preciosa aportació.\nTot i així, malauradament hi ha qui ha pensat bé (en realitat, malament) de relegar-los a un segon pla perquè se’ls considera incapaços de donar rendiment econòmic en termes d’eficiència i d’eficàcia. Però, preguntem-nos, a quina edat s’és ancià?\nEl fet és que ningú vol considerar-se ancià, perquè aquest nom evoca una estreta relació amb la pèrdua d’algunes facultats i capacitats vitals, com la força física i la memòria, que lentament van disminuint amb el temps.\nPer tant, més enllà de les lleis que de tant en tant intenten definir-ho (65, 70, 75, 80 anys), normalment podríem considerar que l’ancianitat correspon a un estat en el que l’eficiència física i psíquica s’alenteix.\nPerò, si tot això és veritat, cal tornar a donar el lloc just a la gent gran, posant en evidència també els aspectes positius i indispensables que qualsevol societat ha de respectar. I quins són aquests aspectes positius?\nDe fet, són moltíssims. Qualsevol societat s’aguanta amb dues cames: la primera, es caracteritza precisament per la gent gran, perquè sense tradicions i memòria, una societat s’apaga. L’altra cama, són els infants, perquè sense infància la societat no té futur.\nDe la mateixa manera que els cicles de la natura, l’hi serveixen per al seu funcionament vital; de la mateixa manera, els cicles de l’existència permeten la funcionalitat de la vida humana, de les comunitats i del món. I, si no volem ser massa filosòfics i abstractes, identifiquem d’entre molts, almenys cinc suports positius que la gent gran aporten a la nostra societat:\nSuport econòmic: gràcies a les seves pensions i als estalvis acumulats durant anys de treball i sacrifici; sovint representen, en aquest període de crisi, l’únic ingrés que permet mantenir juntes les famílies del seus fills a l’atur i de molts pobres.\nAcompanyament de sentit: si és veritat que els joves són el futur i que el seu cervell es troba en l’etapa de màxima eficiència, és també important que qualsevol gran i utòpica idea, vagi acompanyada de l’encoratjament, de l’experiència que molts ancians poden oferir.\nTestimoni dels temps viscuts: davant de tots els nets i infants amb els que estan en contacte. Seria molt bonic que a les llars d’infants i a les escoles de primària, hi anés un cop per setmana una àvia o un avi que doni testimoni amb els seus relats, amb les seves històries, amb el temps viscut: seria una contribució enorme en termes d’aprenentatge per a la vida, la tenacitat, l’esperança.\nIndignació enfront del mal: la seva experiència ens pot cridar l’atenció en front del mal, de l’egoisme que habita en la persona, recordant-nos que la veritat no es troba només en una part i que tot pot contribuir al bé, també les errades i els fracassos. És important indignar-se sempre enfront la vulgaritat i el mal. La gent gran, això, ens ho pot recordar molt bé.\nApropament i acceptació del final: per qui és creient, és molt important trobar ancians que donen testimoni de l’acolliment del final, no com una derrota, sinó com un passatge que, tot i que pot fer por, pot afrontar-se si es viu acompanyat de la fe i de l’abandonament envers l’Amor. Però, fins i tot per qui no creu, aquest testimoni pot ser valuós si va acompanyat d’un silenci amorós envers les persones i els altres, acceptant d’anar-se’n.\nRecomano, doncs, a partir d’ara, que quan sentim la paraula “ancianitat”, mirem d’associar-la a una edat positiva, maquíssima, que amb la seva fragilitat dona testimoni que sempre “val la pena viure”. Fins i tot quan, potser, cal tenir-ne cura.\nÉs més, donem-ne gràcies quan ens passi, perquè els ancians ens donen la possibilitat de realitzar el millor que hi ha en nosaltres: l’amor envers l’altre, la cura. Llavors passarà que, ens hauran ajudat amb la seva vulnerabilitat, a ser millors.\nA ser més humans.\nAutor: Ezio Aceti, psicòleg\nArticle publicat a Città Nuova


Esmalt: ingredients tòxics que cal evitar - Bellesa, Març 2021\nEls ingredients més tòxics del seu vernís d'ungles i fórmules més segures per provar-los\nPot ser que us agradi una mani suau i brillant, però és hora de fer una ullada als aspectes potencialment tòxics que escorrent al vostre poliment.\nEl ftalat de Dibutil (DBP), un tipus de ftalat, és un plastificant utilitzat per millorar la durabilitat del poliment. I, tot i que volem que les nostres ungles es mantinguin perfectes el màxim temps possible, hauríeu de complir realment amb aquests consells no tòxics perquè la vostra manicura duri. La DBP és també un sospitós trastorn endocrí, cosa que significa que interfereix amb la funció hormonal normal, i els estudis suggereixen un vincle entre l’exposició a DBP i problemes de fertilitat i defectes de naixement en animals de laboratori. Els resultats són similars als dels estudis sobre ftalats humans. La Unió Europea ha prohibit l’ús de DBP en productes d’atenció personal i Califòrnia la classifica com a toxicitat reproductiva i hormonal, tot i que el govern federal no l’ha reconegut oficialment com a perillós ni ha iniciat cap tipus de prohibició. Coneixeu els cinc productes químics tòxics que poden obstruir les artèries? (Suggeriment: Phthalates va fer la llista).\nEl toluè és un compost BTEX que es troba habitualment en vernissos, coles, gasolina i polits d'ungles, segons el Grup de Treball Ambiental (EWG). Aquest petroquímic i neurotoxicant provoca nàusees, marejos i irritació de la pell, dels ulls i dels pulmons. La inhalació de toluen durant l’embaràs també s’ha relacionat amb defectes de naixement i desenvolupament. Aquí teniu el que podeu fer per evitar defectes de naixement abans i durant l’embaràs.\nEl formaldehid és un conservant, àmpliament utilitzat en embalsamament de líquids, i també és un dels ingredients potencialment tòxics que utilitza cada dia. L’Agència Internacional d’Investigació sobre el Càncer (IARC) classifica el formaldehid com a cancerigen humà. La investigació suggereix una associació entre l’exposició al formaldehid i certs tipus de càncer. Si bé el Canadà prohibeix l’ús en productes d’atenció personal, la FDA no ha aprovat aquestes regulacions, cosa que significa que l’administració és per als consumidors.\nResina de formaldehid\nHi ha molts debats al voltant de la resina de formaldehid. Moltes persones senten que si eviteu el formaldehid cal evitar totes les varietats, inclosa la resina de formaldehid, afirma Ruth Kallens, fundadora de Van Court a Nova York. Tot i que no hi ha investigacions concloents que la resina de formaldehid sigui cancerígena, l'EWG la classifica com a irritant per a la pell i toxicitat del sistema immune, i la FDA ho permet en productes de cura personal. I si els vostres productes per a la seva cura personal cerquen ingredients com la resina de formaldehid, us pregunteu: quins són els altres secrets que la indústria de la bellesa no vol que sabeu?\nLa càmfora prové de la llenya de l’àmfora. La càmfora sintètica, que s'utilitza en poliment, és altament tòxica. Una exposició àmplia i excessiva als fums pot causar nàusees, marejos, mals de cap i desorientació, cosa que fa que sigui especialment rellevant per als tècnics de les ungles. Si voleu reservar una manicura en gel, demaneu una fórmula polonesa lliure de 5, per la qual cosa no conté certs productes químics tòxics, inclosa la càmfora.\nEl xileno, com el toluè, és un compost BTEX que es troba en productes derivats del petroli, diluïdors de pintura i esmalt. L’exposició a curt termini i de baix nivell a aquest contaminant pot causar mals de cap i marejos, mentre que l’exposició a llarg termini i de gran nivell i pot provocar toxicitat respiratòria, renal i gastrointestinal. La seva presència en benzina forma part de la por pel que mai no heu de deixar al vostre fill menjar neu fresca.\nFosfat de trifenil (TPHP)\nEl fosfat de trifenil és un plastificant utilitzat en poliment per millorar la flexibilitat. A més, és un ignífug mobiliari i un sospitós trastorn endocrí. S'ha demostrat que aquesta controvertida substància química provoca irregularitats reproductives i de desenvolupament en animals. El que resulta més problemàtic és que un estudi de Duke-EWG va trobar que el TPHP entra al cos a través de les esmalts. Els investigadors van informar que els nivells de participants amb fosfat de difenil (DPHP), que es crea quan el cos metabolitza el TPHP, van ser set vegades superiors entre 10 i 14 hores després de pintar-se les ungles. Obteniu més informació sobre les coses que fan la pell d’ungles al vostre cos després d’aplicar-la.\nOpcions més segures\nL’elecció del poliment adequat és vital per fer créixer ungles fortes i saludables. Per aconseguir que la vostra mani setmanal sigui més segura, degoteu els productes químics perillosos. Quan es selecciona un esmalt saludable, és important llegir les etiquetes i buscar productes amb productes químics menys perillosos, aconsella la experta en vida no tòxica Sophia Ruan Gushee. Un altre gran recurs és la base de dades Skin Deep d’EWG, que inclou milers de polits lliures de productes químics més perillosos. Actualment, hi ha moltes opcions més segures. Actualment, la majoria de marques ofereixen un esmalt d'ungles que és de 3 o 5 lliures. Si una fórmula no conté 3, vol dir que no hi ha ftalat de dibutil (DBP), toluen o formaldehid; El 5-free també exclou el trio tòxic i la resina de formaldehid i càmfora , diu Amy Ling, fundadora dels diumenges. I ara també podeu trobar fórmules de 7 lliures, de 9, i fins i tot de 10. A més, moltes també són veganes i lliures de crueltat.\nMés bones notícies: no heu de sacrificar matisos per a la seguretat, ja que aquests polissos no tòxics presenten un arc de Sant Martí de colors, inclosos els colors de les esmalts que hauria de tenir totes les dones. Els estimats polissos lliures de RMS en estrenador de bellesa natural, coordinats amb les ofertes de cosmètics de color de la marca. Côte realitza polits de 7 lliures en acabats que van des del neó i la crema fins als més brillants i perlats. El saló d'ungles no tòxic d'OG, tenoverten, compta amb una col·lecció de laques d'ungles homònimes en tot, des de nus fins a tons negres de joies. BASE COAT és una nova marca que ofereix uns polits de 8 anys que porten molt temps, que també estan fets de forma responsable, vegana i sense gluten i cruelades. Entre les marques de nou lliures destaquen Acquarella i Londontown. Una de les 10 millors marques gratuïtes és Zoya, amb 467 colors sorprenents, incloent fórmules amb purpurina i pols pixie. El premi als polits més nets (sense 10, no tòxics, sense crueltat i vegana) del mercat es destina al 100% pur i diumenge, els colors dels quals surten en tons de moda com el teal, el blau cel, i vermell rubí.


Acusacions a @jaumecollboni de compra de vots #primariesBCN ! directe!cat\ndirecte ! a La República. N. 4126. Diumenge, 25 de juliol de 2021 14:47 h\nPolítica Última actualització Dissabte, 29 de març de 2014 14:55 h\nTindrem sorpresa? Fins a les 2 del migdia unes 4.000 persones han votat, 2/3 (2798) eren ciutadans, 806militants i 503 simpatitzants, superarà Jordi Martí la primera volta?\nAcusacions a les xarxes socials que la candidatura de Collboni ha repartit vots entre la comunitat pakistanesa. En total 4.107 persones han votat a les primàries obertes del PSC de Barcelona, per escollir qui serà el candidat a l'alcaldia de l'ajuntament entre Carmen Andrés, Laia Bonet, Jaume Collboni, Jordi Martí i Rocío Martínez-Sampere, segons informa l'ACN. Són dades de l'avançament de participació que el PSC ha fet públic poc després de les 2 del migdia. En concret, 806 militants han fet ús del seu dret a vot; també 503 simpatitzats i 2.798 persones més, que no són ni simpatitzants ni militants del partit. Hi ha 30 punts de votació, oberts fins a les 7 de la tarda. Poden votar tots els majors de 16 anys que estiguin empadronats a la capital catalana, que comparteixin els valors del PSC i que aportin un euro a l'organització.\nAcusacions a les xarxes socials\nJordi Graupera li pregunta a Collboni....\nBarcelona, primàries PSC\n@jordigraupera a Hola @jaumecollboni, quina és la posició oficial sobre les informacions que parlen d'immigrants subornats per votar la teva candidatura?\nSegons l'organització, hi ha uns 3.000 militants, 7.000 simpatitzants i 11.000 persones alienes al PSC registrats per participar-hi. El resultat se sabrà a partir de 2/4 de 9 del vespre.\nJordi Martí, la darrera oportunitat per salvar el PSC #indyXmartí 27.03.2014.\nTupinada al PSC 26.03.2014.\nEl PSC, primàries de pega 24.03.2014.\nA favor d’un PSC catalanista i a favor del dret a decidir 21.03.2014.\nJordi Martí: “el Pere Navarro dels cinc candidats de les primàries és Jaume Collboni” 14.03.2014.\nLa campanya #indyXmartí alarma l’aparell del PSC 13.03.2014.\n#indyXmartí pot derrotar el politburó del PSC 12.03.2014.\n31 de març de 2014, 11.23 h\nJa va bé. S'ha demostrat qui son els queden al PSC. No cal que tornin a fer de nou les primàries, els barcelonesos amb el seu vot els donaran la resposta correcta.\n30 de març de 2014, 20.47 h\nNo els i votat mai però amb aquest espectacle que vaig veure ahir a TV3, comprant vots als emigrants que no sabien ni el que estaven fent és una veritable vergonya que els seus afiliats ho permetin, mai us votaré i això que tenia alguna petita simpatia pel Sr Maragall, vergonya, vergonya tupinada VISCA CATALUNYA LLIURE\nEn una Catalunya independent això no ha de passar .\n30 de març de 2014, 14.25 h\nJa han vist aquest vídeo més de 88.000 persones! Difonguem-lo més i més, sobretot, entre els nostres amics anglòfons.\n30 de març de 2014, 13.35 h\n30 de març de 2014, 06.08 h\nEls sociates com sempre, conreant la transparència i el joc net. Collons noi, quina caiguda a l´abisme que estan protagonitzant des de fa un parell d´anys.\n29 de març de 2014, 23.38 h\n29 de març de 2014, 21.14 h\nAcabo de veure a la televisió com uns immigrants que ni sabien parlar català ni castellà i tampoc sabien el que anàven a fer, votaven en massa a les primàries del PSC.\nCaldria saber per què ho han fet, que els hi han donat o què els hi han promès.\nQUIN RIDÍCUL HA FET AVUI EL PSC. I SEMBLAVA QUE JA NO PODIEN CAURE MES AVALL!!!!!!\n29 de març de 2014, 20.19 h\nTallem amb el franquisme i amb el caciquisme, contrari al progrés social i la llibertat nacional dels catalans.\nL'Assamblea Catalana és fonamental per aconseguir alliberar-nos i construïr un estat on valgui la pena viure! tots hi som necessaris. El poble organitzat és imparable! Som imparables!!!\nEstem fent i escrivint la nostra pròpia història i, la gent, el poble, som els protagonistes d'aquest canvi! És norma... Llegir més\n29 de març de 2014, 20.05 h\nJo penso el mateix. aquest home és Espanyolista, haura comprat vots,valie més en Gordi Marti.\n29 de març de 2014, 19.58 h\nAquestes votacions s'haurien d'impugnar, no seria la primera vegada que el PSC fa trampes,


ARA MATEIX: il cavaliere? i un ou!\nil cavaliere? i un ou!\nAquest ja fa de les seves, si senyor,\nallò que deien a les pintades:\n"al immigrante, paliza constante"\nI va, i la legalitza!\nFins quatre anys de presó...\nAixò vol dir, que els aniran a caçar com conills,\nque els tindran en presó preventiva (ja!)\nque els tractaran com animals...\nS'ha obert la "veda", temporada de cacera...\nSi en pesques dos, millor que un.\nD'avui endavant, Itàlia té el camí obert\na legalitzar la xenofòbia.\nVisca il cavaliere\n(però no era un pèl mafiòs, aquest?)\ncalla, calla, que em dec haver confòs...\nescrit per zel a les 00:50\nel més preocupant és que una majoria d'Italians l'han votat i se suposa que estan d'acord amb la mesura.\nA Itàlia té suport, per tant, n'hi ha molts com ell. No ens ha d'estranyar, oi?\nexactament, el més greu és que l´han votat, com va passar als Estat Units. no puc entendre com es pot calificar de delinqüent a algú només pel fet d´intentar trobar una vida més digna.Quina vergonya.El Madrid vol pagar 70 millions d´euros per un jugador de fútbol i altres humans han d´agafar pasteres. No hi ha paraules...\nExacte, i un ou, i ben xiscló!\nUn Cabron i molt mes es aquest paio. Petons lota revolucionari, escolta estem al Maig i d'aquella va 40 anys començem una de nova tots dos.\nés que li falta l'adjectiu, si en espanyol es "caballero andante" aquest és "caballero mangante"\nUna abraçada! Aquest Berlusconi hauria d'anar a viure a Rumania i deixar els italians en pau.\nSi l'han votat, com al Bush... però quin tant per cent de votants sobr eel cens?\nTanmateix, no et sentis obligada de penjar-nos cares de malson! T'has fixat com a meta de superar l'amic Tè (la ma eca) o què??? Suposo que ens penjaràs el Sarko més tard, que fan el parell, els dos :((\nMira, crec que tenim els polítics que mereixem...desgràciadament!!!\nNo fikis akesta kara fa mal de veure-la, no sé com es poden votar personatges amb tanta poca voluntat de ser ésser humà... no ho entenc...\ni no oblidis la militarització dels abocadors de brossa.\nde maig 26, 2008


ACOLLIR NOUS PROFESSIONALS A L’ORGANITZACIÓ DES DE L’ATENCIÓ A LA DIVERSITAT - La Baula\nACOLLIR NOUS PROFESSIONALS A L’ORGANITZACIÓ DES DE L’ATENCIÓ A LA DIVERSITAT\nEntenent les organitzacions i empreses com a micro societats o sistemes on hi conviuen persones de diferents tarannàs, orígens i experiències vitals en pro d’uns objectius i d’un projecte comú voldríem enfocar els processos d’acollida com a processos d’atenció a la diversitat i d’inclusió en l’organització que cal atendre des de diverses perspectives per tal d’assegurar finalitzar el procés amb èxit.\nAixí doncs, l’entrada d’un nou treballador a l’organització suposa una feina de gestió de la diversitat en tant que una persona entra a formar part d’una empresa amb una cultura pròpia, la qual caldrà que sigui prou integradora i acollidora per tal que les noves persones no trobin resistències i traves en l’inici de la nova activitat.\nComptem d’entrada que és important que l’organització com a “societat d’acollida” tingui una manera de ser que faciliti aquesta integració. Valors com la solidaritat, permeabilitat o flexibilitat fan que, d’entrada, hi hagi una millor predisposició en l’organització a l’hora de rebre i acollir nous professionals.\nViure la diversitat com a oportunitat de millora i no com un risc, és també un factor determinant a l’hora de facilitar processos d’acollida. Considerar el fet divers com un valor afegit comporta centrar l’atenció en reduir o eliminar les barreres per a la integració de la persona en el nou entorn laboral i afavorir la seva participació en la mesura del possible.\nEls mecanismes dels quals es doti l’organització per aquesta facilitació de la integració poden ser diversos i adaptats també a les característiques pròpies de l’empresa. Un d’aquests mecanismes pot ser que es puguin reconèixer els coneixements previs, les diferents experiències i els estils de treball propis que tingui la persona de nova incorporació i es puguin respectar al màxim per tal d’afavorir una òptima transferència de coneixements entre l’equip. Per això és important, d’entrada, explicar als companys i companyes les fortaleses i el per què s’ha seleccionat a la persona que entrarà a treballar a l’organització i estudiar les connexions que hi pugui haver amb les persones amb les quals haurà de formar equip.\nL’acollida d’un nou treballador a l’empresa suposa una inversió de temps i recursos important i, més si es pretén que aquesta acollida i incorporació es faci amb garanties d’èxit. Normalment els esforços es dirigeixen cap a la persona de nova incorporació, però en aquest post volem també evidenciar que és també desitjable treballar aquesta incorporació des dels equips on s’ha d’integrar aquesta persona. Com comentàvem abans, és bo poder explicar a l’equip el procés de selecció seguit i el per què s’ha escollit a la persona. En aquest sentit, l’equip comença a conèixer-la i a integrar-la mentalment en els processos de treball. Així mateix, involucrar l’equip en el procés d’acollida i que aquest conegui els mecanismes i les diferents fases del procés podent-hi participar en menor o major grau fa que la integració es faci d’una manera més natural i ajustada a la realitat.\nSi volem que realment els coneixements previs i les fortaleses de la persona nova no es dilueixin i que la seva incorporació aporti valor a l’organització, aquesta persona haurà de trobar l’espai per mostrar-se i la suficient flexibilitat i adaptació per ambdues parts per tal que es tornin a encaixar les peces. Pensem que és un nou component en un sistema que ja funcionava. Aquest nou component té unes prestacions que cal optimitzar per tal que l’engranatge torni a funcionar i que ho faci encara millor del que ho feia abans.\nSi l’esforç que dedica el nou treballador a adaptar-se a la nova feina és només en relació als processos i a les eines de treball serà més eficaç que si, a més de les dificultats i dubtes que li puguin anar sorgint, se li afegeix l’esforç d’integrar-se, de socialitzar amb els nous companys, d’intentar encaixar, etc. Si les actituds dels altres membres de l’equip i de l’organització en general no acompanyen en acollir convenientment al nou professional farà que el procés s’allargui i esdevingui més costós en temps i recursos.\nPer tant, en els processos d’acollida s’evidencia que són més important les actituds i comportaments que no uns protocols i plans d’acollida que poden ser molt ben intencionats però de poc serveixen si no s’acompanyen d’unes pràctiques en pro de la inclusió que estiguin presents en totes les persones i en la cultura de l’organització.\nÉs manifest que l’arribada d’un nou membre a l’equip suposa un esforç extra i un repte per a la resta de l’equip. Qui més qui menys té ben arrelats uns hàbits i unes dinàmiques segures de treball que poden veure’s afectades per una nova incorporació. Ara bé, aquesta adaptació i encaix es pot fer des de la resistència al canvi o des de l’acceptació, des de buscar les diferències amb l’altre o des de la cerca de trets comuns i des de l’empatia o des de la indiferència. I són aquestes actituds les que cal que l’organització fomenti i treballi en les persones que en formen part.


PSICOLEG INFANTIL A CASTELLDEFELS\nL'àrea de Psicologia infantojuvenil i Psicopedagogia té com a objectiu cobrir les necessitats pròpies d'un moment vital tan important com és la infància i l'adolescència.\nL'observació, l'anàlisi i la intervenció que pugui realitzar-se a l'inici de l'aparició de les dificultats en la vida d'una persona, suposen un millor pronòstic en els resultats futurs, i la prevenció del desenvolupament d'altres alteracions associades a l'evolució del problema o altres factors relacionats amb el mateix.\nÉs per això, que des de la família, l'escola o altres entorns en què es desenvolupen els nens o adolescents, es poden detectar diferents necessitats que requereixin atenció més concreta i específica per a fomentar el bon funcionament i el correcte desenvolupament del menor.\nAixí mateix, nosaltres considerem que una intervenció integral, que garanteixi i asseguri la màxima eficàcia de qualsevol treball professional, requereix una exhaustiva anàlisi contextual del menor, la major coordinació possible amb les figures educatives i l'elaboració d'un programa personalitzat per a cada un dels casos.\nINTERVENCIÓ EN DIFICULTATS\nRESOLUCIÓ DE PROBLEMES DE CONDUCTA


Tag: "Vidal Carou, Ma. Carmen" (6)\nDieta personalitzada, dieta poblacional i dieta planetària: quina ha de ser la prioritat?human nutrition and die...Catalan22 oct 2021141El 13 d'octubre de 2021 a l'Aula Magna de l'Edifici Històric de la Universitat de Barcelona, té lloc la Jornada que porta per nom 'El futur de l'alimentació'. En aquesta part de la sessió moderada per M. Carmen Vidal Carou, directora del Campus de l'Alimentació de Torribera (UB). Hi participa en la ponència: Ramón Estruch, Facultat de Medicina i Ciències de la Salut (UB).\nEl futur de l'alimentació: Com conjugar salut i sostenibilitat. Jornada 13 d'octubrehuman nutrition and die...Catalan15 oct 202151313 i 14 d'octubre de 2021. Universitat de Barcelona. Jornada dia 13En el context d’emergència sanitària, social i climàtica en el que estem immersos es essencial reconèixer el rol del sistema alimentari com a part del problema, però també com a part de la solució. I aquest és el principal objectiu d’aquestes jornades: reflexionar conjuntament, ...\nEl futur de l'alimentació: Com conjugar salut i sostenibilitat. Jornada 14 d'octubrehuman nutrition and die...Catalan15 oct 202142513 i 14 d'octubre de 2021. Universitat de Barcelona. Jornada corresponent al dia 14 d'octubre.En el context d’emergència sanitària, social i climàtica en el que estem immersos es essencial reconèixer el rol del sistema alimentari com a part del problema, però també com a part de la solució. I aquest és el principal objectiu d’aquestes ...\nLes lleguminoses: una revolució gastronòmica pendent?human nutrition and die...Catalan15 jun 20161482Per esbrinar-ho, es porta a terme el 24 de maig de 2016 al Campus de l'Alimentació de Torribera, una Jornada que té com a objectius revisar i analitzar l’interès dels llegums en l’alimentació, les seves potencialitats gastronòmiques i els trets actuals que envolten la percepció social del consum d'aquests aliments a partir de l’experiència i el diàleg amb professionals dels ...\nActe de Graduació dels estudiants de Ciència i Tecnologia del Aliments 2015academic and institutio...Catalan24 jul 20152701Acte de graduació dels estudiants de Ciència i Tecnologia del Aliments de la Universitat de Barcelona (UB) que han finalitzat els seus estudis durant el curs 2014-20115. L'acte té lloc el divendres 17 de juliol de 2015, a la Sala de les Voltes del Campus de l'Alimentació Torribera a Santa Coloma de Gramenet.Entre les personalitats distinguides destaquen: la Dra. Pallàs, vicedegana ...\n15 minuts amb... Abel Marinéhuman nutrition and die...Catalan29 may 201233658Entrevista a Abel Mariné Font, catedràtic emèrit de Nutrició i Bromatologia de la Universitat de Barcelona, a càrrec de M. Carmen Vidal, catedràtica de Nutrició i Bromatologia de la Facultat de Farmàcia i deixabla de Mariné. A la conversa el professor Mariné, expert en nutrició i ciències dels aliments, disserta sobre diversos aspectes de la seva vida professional ...


La primera onada de la pandèmia va provocar la mobilitat laboral del 28% d'infermeres a l'Ebre i Tarragona ~ EbreDigital.cat\nEl 93,3% de les infermeres que treballen en l’àmbit públic ja estan vacunades, mentre que en l’àmbit privat el percentatge és del 83,3%. El 37,2% de les infermeres col·legiades han participat voluntàriament en la campanya de vacunació a Tarragona i l’Ebre.\nL’experiència viscuda durant la pandèmia ha tingut afectació psicològica sobre una part important del col·lectiu. Tot i que un 73,6% de les infermeres diuen que han pogut descansar a l’estiu, dades de la Fundació Galatea assenyalen que el perfil dels usuaris que ha requerit suport psicològic era el de dones d’entre 30 i 40 anys, infermeres i amb símptomes d’ansietat.\nEn l’enquesta de CODITA un 40% de les infermeres asseguren que estan més cansades, un 16,8% més irritades, un 20% més tristes, un 18,4% més estressades. Només un 4,8% manifesta estar igual que abans de la pandèmia. També expressen que pateixen alteracions del son i alteracions de la memòria, un 66,4% i un 51.6% de les enquestades, respectivament.\nPer tot plegat, més d’una quarta de les infermeres preguntades, un 26%, manifesta que s’ha plantejat canviar de feina.


Reflexions sobre la mort i el dol en la tertúlia "Death Café" — Ajuntament de Vic\nSou aquí: Inici → Notícies → Reflexions sobre la mort i el dol en la tertúlia "Death Café"\nReflexions sobre la mort i el dol en la tertúlia "Death Café"\n‘Nosaltres al final de la seva vida i la nostra vida’ va reunir dilluns passat 25 persones en el marc del projecte ‘Vic, ciutat cuidadora’, a l’espai de La Reciclària\nParticipants de la tertúlia\nDilluns passat, l’espai de La Reciclària de Vic va acollir la tertúlia-cafè ‘Nosaltres al final de la seva vida i la nostra vida’, en format Death Café. La sessió, celebrada en el marc del projecte ‘Vic, ciutat cuidadora’, va ser conduïda per la psicooncòloga i especialista en acompanyament al final de la vida i el dol, Olga Bosch.\nLa trobada va aglutinar 25 persones de diferents àmbits, que no es coneixien entre elles, i van poder compartir aquest espai per dialogar sobre la vida, la pròpia mort, el dol, la pròpia experiència del cuidar, el respecte per la dignitat de la persona, l’aprenentatge de vida que dona el cuidar a una persona amb malaltia terminal, la importància de parlar-ne....dins un ambient tranquil, acompanyat de pastís i beguda, cafè o infusió. La riquesa de l’experiència va raure en la varietat d’opinions i el respecte mutu.\nVic, ciutat cuidadora\nAquest projecte social vol convertir Vic en una ciutat referent d’atenció a les persones amb major vulnerabilitat, promoure i compartir l’humanisme, la solidaritat, la compassió i la participació social.\nLiderat per organitzacions locals, pretén millorar les actituds socials i culturals envers una malaltia avançada i el final de la vida i promoure el suport social i la qualitat de vida a les persones que ho pateixen.\nAl nostre país, es calcula que l’1,5% de les persones pateixen malalties cròniques avançades que causen el 75% de les morts. Aquestes situacions generen, d’una banda, necessitats físiques, psicològiques, espirituals i socials, causen patiment en pacients i famílies i, de l’altra, provoquen una gran necessitat i demanda d’atenció, especialment quan es combinen malalties avançades i necessitats de caràcter social, com la solitud o la pobresa.


Qi gong mèdic Medicina xinesa 5elements centre teràpies naturals\nEl caràcter 氣 “QI” es tradueix per energia, mentre que 功 “gong” té el significat de temps invertit en treballar sobre alguna cosa. Per tant, Qigong es podria traduir com el treball o habilitat sobre el Qi del cos humà.\nDatar els seus orígens històrics és una tasca gairebé impossible, encara que s’han trobat un dibuix i un vas que fan al·lusió a aquestes pràctiques datades pels antropòlegs en uns 5000 anys d’antiguitat. En realitat, el terme Qigong es va popularitzar l’any 1950 pel Dr. Liu Gui Zhen. En ell s’engloben tot un seguit de pràctiques energètiques que es practicaven des de l’antiguitat, com ara:\nDao Yin “Guiar el flux de vitalitat”\nEl Tu Na “Inspirar i Espirar”\nXing Qi “Promoure la respiració”\nFu Qi “Absorbir vitalitat”\nShi Qi “Nodrir la vitalitat”\nLian Qi “Conrear la vitalitat”\nTiao Qi “Regular la vitalitat”\nJing Zuo “Seure i Oblidar”\nZuo Chan “Seure i meditar”\nZuo Wang “Seure a Pau”\nYang Sheng “Nodrir el principi vital”\nEl Qigong és una de les 4 branques que conformen la medicina tradicional xinesa, però no és una ciència exclusiva de la medicina xinesa. Segons l’objectiu a aconseguir es poden distingir 4 grans escoles:\nMèdica, segurament l’escola més antiga, utilitzada per preservar la salut i tractar la malaltia.\nEscolàstica, el Qigong desenvolupat per les escoles taoistes i confucionistes.\nReligiosa, desenvolupada amb l’entrada del budisme i seguida per l’escola taoista, utilitzada per al cultiu espiritual.\nMarcial, desenvolupada pels seus practicants per incrementar el volum i flux de Qi per fer les seves tècniques més poderoses.\nSi hi ha hagut un sector de la societat xinesa que ha perseverat en l’estudi del Qigong, aquest és sens dubte el mèdic. Des del descobriment de la circulació del Qi els metges han dissenyat diferents maneres d’actuar sobre el seu flux, ja sigui mitjançant acupuntura, massatges, presa de remeis, etc. Van observar que les persones que feien exercicis de forma adequada emmalaltien molt menys, eren més resistents a contraure malalties i eren més longeus.\nConsideraven que tenir una ment assossegada i en pau era important, però per gaudir d’una bona salut no n’hi havia prou, la gent que porta una vida molt estàtica sol emmalaltir més fàcilment, així que les pràctiques meditatives dels savis taoistes i confucians eren considerades insuficients pels metges. Amb el coneixement sobre el Qi i els meridians van dissenyar exercicis per a restablir la seva circulació i així restablir la salut. Van observar detingudament com determinats moviments milloraven certs òrgans i les seves malalties.\nAixí es van idear nombrosos exercicis i estils de Qigong mèdic, com per exemple el “Wu Qin Xi” o joc dels cinc animals. Si observem els grans metges xinesos de l’antiguitat ens adonarem que la majoria d’ells eren experts en aquest art i van fer nombroses troballes i aportacions en aquest àmbit. A mostra d’exemple destaquem a uns quants:\nConsiderat com un dels pares de la medicina, va destacar per haver desenvolupat l’ús de l’anestèsia i la cirurgia 17 segles abans que es conegués a Occident, utilitzant un anestèsic en pols anomenat «Mafeisan» (els ingredients incloïen cànnabis i datura). Va desenvolupar l’acupuntura i la fitoteràpia a nivells que li permetien treballar només amb pocs punts i una quantitat limitada de fórmules herbals, amb la qual cosa obtenia prodigiosos resultats. Va practicar Qi Gong i va ensenyar els “jocs dels cinc animals”, una pràctica que encara es fa servir avui en dia.\nHua Tuo va escriure:\n“El cos humà necessita treballar i moure’s, però no és convenient sobrepassar els seus límits. El moviment i el treball muscular contribueixen a evacuar l’excés de gasos, fan que sigui fluïda la circulació sanguínia i possibiliten una certa immunitat general davant de les malalties. Això és: com l’eix de la porta que no es podreix mai per trobar-se en constant moviment. Els savis avantpassats ens ensenyen que hom pot arribar a la longevitat si es mou tal com ho fan en la naturalesa l’ós i l’àguila “.\nVa ser un altre cèlebre doctor de l’antiga Xina (550-630) que va compilar la seva obra “Zhubing Yuanhou Zonglun” o Tesi sobre els orígens i símptomes de diverses malalties. Es pot dir que és una veritable enciclopèdia dels mètodes de Qigong mèdic de l’època. Enumera 260 formes diferents d’augmentar el flux de Qi per tractar les diferents malalties. Aquesta obra fou valorada segles després com una forma de categorització i de descriure malalties.\nÉs un altre dels cèlebres doctors de l’antiguitat (581-682). Va ser un nen prodigi que havia dominat els clàssics a l’edat de 20 anys i es va convertir en un metge i alquimista taoista molt famós. En les seves obres descriu el mètode per dirigir el Qi. A ell li devem sobretot que preservés el secret dels 6 sons curatius, un tipus de Qigong que es basa en emetre sons que reverberen sobre els diferents òrgans. Va fer aportacions en diferents camps de la medicina, i va ajudar a desenvolupar la medicina nutricional; per exemple, la recomanació d’algues a les persones que viuen a les regions muntanyoses que patien de goll, i la recomanació de fetge de bou i ovelles per persona que patien de ceguesa nocturna. També va fer aportacions en ginecologia, pediatria i ètica.\nUn altre dels grans doctors històrics de la medicina xinesa (1518-1593). Va fer nombroses aportacions com el clàssic del pols “Binhu Maixue”, el monumental tractat sobre farmacopea “Bengao Gangmu” i la seva gran aportació a la teoria dels 8 vasos meravellosos “Qijing Bamai Kao”. Va emfatitzar que és essencial per a la pràctica de Qi gong experimentar directament amb els vuit canals extraordinaris. Aquesta experiència de Qi gong intern permet comprendre com funcionen els vuit canals extraordinaris i desenvolupar la capacitat de percebre la seva condició actual, que passa a formar part del model de diagnòstic i contribueix a la comprensió de com aplicar-los en la pràctica clínica.\nS’explica que ell va experimentar de manera directa el fluir d’aquests 8 meridians extraordinaris mentre estava sumit en un profund somni (meditació).\nEnfortir i afavorir el bon funcionament del Wei Qi o energia defensiva (sistema immunitari)\nEncara que molts dels estils que han arribat fins als nostres dies són una amalgama d’aquestes 4 grans escoles, el Qigong pertanyent a la medicina xinesa està marcadament especialitzada en el tractament i preservació de la salut. Els mètodes que utilitza són els següents:\nExercicis terapèutics que engloben, al mateix temps, el moviment corporal relaxat, tècniques respiratòries i treball mental (tranquil·litat, concentració en punts o àrees, visualitzacions, etc.), que actuen sobre els sistemes de meridians i òrgans interns per tal de reequilibrar el nostre organisme.\nTècniques de meditació terapèutiques.\nWai Qi Liao Fa o emissió de Qi sobre el pacient, la tècnica és semblant a la teràpia craneosacral o al reiki.\nDins l’àmbit de la medicina xinesa clàssica o tradicional el Qigong té diferents funcions atenent a qui va dirigit, és a dir al professional de la medicina xinesa o al pacient.\nQigong per al terapeuta\nQigong per al pacient\nQigong a 5 Elements\nLa medicina xinesa es fonamenta en el Qi, tenir una experiència directa i sensible d’ell permet al terapeuta entendre-ho d’una forma més clara i poder així manipular per drenar, enfortir-lo o regular-segons la necessitat de cada cas.\nEl professional ha de conrear i regular el seu propi Qi per al seu propi equilibri i treball personal. Aquesta experiència li serveix per poder ajudar després a que els seus pacients recorrin aquest mateix camí per trobar la salut.\nLes prescripcions d’exercicis o meditacions que el professional dóna als seus pacients en forma de deures, seran part d’una estratègia de tractament que es podrà realitzar com a tècnica coadjuvant a altres o de manera única, depenent de l’estat evolutiu del quadre clínic.\nEn altres casos, atenent a la gravetat o necessitat individual del pacient, directament es passarà a utilitzar tècniques de massatge Qigong o Wai Qi Liao Fa.\nLa pràctica del Qigong ajuda al pacient a prendre consciència i a involucrar-se en la seva pròpia salut\nAl centre 5 Elements, oferim formació en Qi gong mèdic, amb una durada de 2 anys de formació que capacita al alumne a ser instructor d’ aquesta disciplina.


El conseller de Territori i Sostenibilitat Lluis Recoder demana a les entitats financeres que se sumin al conveni que té la Generalitat per fer de mediadora en els casos de risc d'exclusió social d...\nEl ple de l'Ajuntament de Girona aprovarà aquest vespre una moció en la que demana que els embargaments de l'habitatge quan no es pot pagar la hipoteca serveixin per eixugar totalment el deute amb ...\nEls sindicats alerten de l'augment del nombre de desnonament per impagament d'hipoteques. Un de cada cinc s'executa a Catalunya.\nLa plataforma d'afectats per la hipoteca de Granollers, al Vallès Oriental, s'ha concentrat aquest matí davant les oficines de Catalunya Caixa per demanar la dació amb pagament d'un afectat. Cr.Mar...\nEs posa en marxa a Terrassa la primera oficina d'intermediació hipotecària. Cr.Ràdio Municipal de Terrassa\nEl ministre de l'Interior, Alfredo Pérez Rubalcaba, creu que els bancs han d'assumir les seves responsabilitats respecte a l'impagament d'hipoteques\nEmbargaments hipotecaris. Gonzalo Bernardos, professor del màster immobiliari de la UB. Declaracions a COM Ràdio\nL'ajuntament de Tarragona acaba d'aprovar una moció per demanar la reforma de la Llei d'Hipoteques. La capital tarragonina s'afageix a la llista de consistoris que exigeixen als bancs que l'embarga...\nHipoteques. Miquel Àngel Escobar, portaveu de la UGT a Catalunya\nl'Ajuntament de Sant Cugat, al Vallès Occidental, ha optat per aplicar la fòrmula de la dació en pagament en els pisos que són de protecció oficial. Cr.Marina Romero


“Sitges a debat: Espai obert per fer un Sitges per a Tothom” - ERC Sitges\nDebat Habitatge Mun2019\nEl passat divendres 29 de març, en el marc del nostre cercle de debats “Sitges a debat: Espai obert per fer un Sitges per a Tothom”, vam celebrar un debat sobre la compatibilitat entre el turisme i les tradicions a Sitges, al Retiro. En un poble com Sitges, on la ciutadania viu les seves tradicions amb molta intensitat i passió i el turisme és una de les principals fonts d’ingressos, és important poder trobar l’equilibri. Per poder debatre’n, vam comptar amb la presència de l’Aurora Carbonell, candidata a l’alcaldia i actual regidora de Turisme a l’Ajuntament, Pepi Martínez, exsecretària de l’Agrupació de Balls Populars de Sitges, Alberto “Beach” González, empresari de l’oci, i Josep Daranas, del Gremi d’Hosteleria de Sitges.\nPepi Martínez destacava la importància de respectar la tradició i de fer ús del sentit comú a l’hora d’intentar adaptar aquesta tradició a la realitat turística de la vila, sense haver d’arribar a ofegar les tradicions amb normatives excessivament estrictes.\nPer altra banda, Josep Daranas, parlava també de la importància de preservar les tradicions, per a la gent del poble, i apostar per a que el turisme sàpiga el que es trobarà quan arribi a Sitges i així turisme i tradició puguin conviure a la vila.\nAlberto “Beach” González, per la seva banda, parlava de protegir els actes tradicionals de la vila, però respectant i deixant espai també per aquelles noves activitats que, tot i no ser majoritàries a la vila, també proporcionen una bona imatge i donen noves opcions a la gent de Sitges.\nDurant la participació també del públic en el debat van sorgir diferents idees, com la de recuperar l’assignatura Sitges a les escoles del municipi, que no només tractava la Festa Major de Sant Bartomeu i Santa Tecla, sinó diferents aspectes de la vila i la comarca que tenen interès per a les persones que resideixen a Sitges.\nFinalment, i per tancar, Aurora va recordar que aquesta xerrada anava dins d’un cercle de debats que es realitzarà durant les pròximes setmanes, sent la pròxima data el 12 d’abril a les 19h, on es debatrà sobre la sostenibilitat de l’actual model de les platges de Sitges, al Restaurant Pic-Nic.


24 novembre 2020 10:16\ndBalears | 09 octubre 2019\nEl Grup Balear d'Ornitologia i Defensa de la Naturalesa (GOB) ha assenyalat que després de la recent autorització, per part del Consell de Mallorca, de l'ampliació del refugi de fauna de Can Bauma, a Alcúdia, aquest passa a ser «el refugi privat més gran de Mallorca».\nDes del GOB, que al costat dels propietaris promou aquest refugi pròxim a l'Albufera, han explicat que va ser declarat en 2017 amb 75 hectàrees, i que ara s'ha ampliat amb diverses parcel·les veïnes fins a arribar a un total de 388 hectàrees.\nEl refugi està format fonamentalment per zona forestal, ocupada per muntanya coberta de pineda, encara que inclou també algunes zones de cultiu i l'abocador de cendres d'Es Murterar.\nSegons assenyalen, després de l'ampliació, el refugi pot arribar a «jugar un paper important en la recolonització de la zona d'Alcúdia per part de la milana, espècie en perill d'extinció que trobarà un hàbitat molt adequat». A més, oferirà refugi a altres espècies, contribuint a millorar les poblacions de fauna.\nAmb aquest, són ja 51 els refugis de fauna declarats a Mallorca promoguts pel GOB. Existeixen també una vintena més de refugis declarats en finques públiques, promoguts per l'administració.


Finalitzen les primeres obres de l'L10 de Metrovalencia\nDesprés d’aquesta primera actuació, els treballs continuaran en el traçat subterrani que compta amb tres estacions\nLa Generalitat ha completat les primeres obres d’infraestructura de la futura Línia 10 (Alacant-Natzaret) de Metrovalencia, en el tram comprés entre les parades d’Amado Granell i la prolongació fins a Hermanos Maristas.\nLa inversió destinada a aquest tram per part de Ferrocarrils de la Generalitat Valenciana (FGV) ha sigut de 3.881.373 euros, IVA inclòs. Aquestes primeres actuacions han permés completar la construcció de la rampa de connexió del túnel de l’estació d’Amado Granell i el tram tramviari en superfície (a l’altura de la seu del Col·legi de Metges), fins a la nova parada d’Hermanos Maristas, juntament amb la connexió amb la plataforma actualment construïda.\nDes de la parada d’Hermanos Maristas es facilitarà l’accés a Quatre Carreres, Ciutat de la Justícia, Ciutat del Bàsquet, Font de Sant Lluís i el futur pavelló València Arena.\nLa Línia 10, una vegada completada permetrà unir el centre de València amb la zona de la Ciutat de les Arts i les Ciències, i el barri de Natzaret, ampliant de manera molt considerable l’oferta de transport de la xarxa de Metrovalencia, i afavorint la implantació d’un model de mobilitat sostenible en el conjunt de la ciutat i la seua àrea metropolitana.\nLes primeres obres d’aquesta infraestructura van començar l’any 2006 i es van paralitzar en 2011, per falta de pressupost, després d’invertir al voltant de 200 milions d’euros. El 12 de juny de 2017 el mateix president de la Generalitat, Ximo Puig, va anunciar que la Generalitat reprendria, després d’anys d’abandó, les obres amb finançament de la Unió Europea.\nMés de 1 500 persones al dia circulen ja pel carril bici entre els carrers de Serrería i Dr. J. J. Dómine


Apunts de Viatge: Altar de Muertos mexicà a BCN\nBeba Pecanins, escenògrafa i directora d’art mexicano-catalana, ha vingut expressament des de Mèxic per a decorar un cop més l’altar, dedicat aquest any a l’artista dibuixant, pintor i gravador Josep Guinovart, mort el desembre passat a Barcelona als 80 anys. Amb esquelets de paper-maché penjats a les parets, siluetes penjades del sostre, calaveres de sucre amb senefes de colors, penjolls de flors, multitud d’espelmes i una gran creu al terra creada amb testos de flors taronges, i recoberta dels pètals de les flors, l’altar serveix com a recordatori dels difunts que ens han deixat durant l’any anterior. Sota una gran fotografia de Guinovart amb les mans pintades esteses, n’hi ha també d’altres persones anònimes, enviades pels seus familiars per a compartir també el record. En un racó, hi ha les urnes amb les cendres de l’artista i les de la seva esposa, Maria Antònia Pelauzy, portades per la seva filla Maria.\nLa tradició de l’altar de morts està arrelada en la cultura mexicana des d’èpoques pre-colombines, i a partir de l’arribada de Colom i el catolicisme, les tradicions maies i asteques van acabar fusionant-se amb el simbolisme cristià per acabar generant el que avui en dia és una de les representacions folclòriques més importants de Mèxic. Segons la tradició, l’esperit del difunt retorna del món dels morts per a conviure amb els familiars durant un dia, per a poder estar amb ells, consolar-los i confortar-los de la seva pèrdua. Per tal de facilitar l’arribada de l’ànima del difunt es col•loca una foto o una imatge a l’altar, així com llums per a guiar-lo i fins i tot aliments per a satisfer-lo.


WEEK 24 (1-5.JUN.09)\nAquesta setmana hem de mirar les preposicions de lloc - place prepositions. Les preposicions de lloc son les que ens diuen el lloc o posició d'un nom. Normalment es posen davant d'aquest nom. Les preposicions de lloc més habituals són:\nIN - the ball is IN the box\nON - the ball is ON the box\nBEHIND - the boys are BEHIND the punmpins\nUNDER - the ball is UNDER the box\nNEXT TO - the boy is NEXT TO the house\nBETWEEN - the man is BETWEEN the two boys\nIN FRONT OF (davant)\nABOVE (per sobre)\nBELOW (per sota)\nAra anem a fer uns quants exercicis per practicar amb aquestes preposicions:\nI per acabar amb les preposicions podeu fer aquest joc The cat and the mouse.\nUn altre tema que hem de repassar per que també surt a l'exàmen és el present continuous. Ja hem explicat a classe el seu ús, forma i spelling. A contnuació teniu uns quants exercicis per practicar:\nThe Present Continuous 1\nThe Present Continuous 2\nThe Present Continuous 3\nPresent Continuous 4: affirmative\nThe Present Continuous 5: affirmative and negative\nPresent Continuous & daily routines\nPublicat per Cristina Ceide a 1:36 Cap comentari:\nEXAM 3 I FINAL DE TRIMESTRE\nAquest divendres 5 de juny fem l'exàmen de la Unit 3 - What are you watching? Podeu descarregar en un document a exam 3 - questions. A classe revisarem les preguntes de l'exàmen per que pogueu estudiar a casa i farem un exemple de cada una. També podeu practicar amb els exercicis que teniu a les entrades anteriors del blog.\nAl final de la setmana tindreu les notes finals del trimestre i del curs. Els que teniu pendent de lliurar els exercicis de recuperació del segon trimestre teniu fins divendres per fer-ho. També durant aquesta setmana acabarem de revisar els workbooks i les llibretes, teniu-los a punt.\nLa setmana vinent tindreu una entrada al blog pels que us hagueu de presentar als exàmens de recuperació o us volgueu presentar a les activitats de millora, per que els pogueu preparar a casa.\nPublicat per Cristina Ceide a 9:40 Cap comentari:


Aquest dia quedem amb en Toni per a fer alguna escaladeta. No tenim massa clar on anar, i de camí cap a terres lleidetanes finalment tirem cap a Vilanova de Meià. Havíem vist d'una nova via a la Roca Alta i volíem anar a treure-hi el cap, combinant-la amb alguna de la Roca dels Arcs.\nEns decidim per la via Sangre Azul, via rapideta, equipada i que ens deixa al capdamunt de la Roca dels Arcs, i ben propera a la Roca Alta.\nVia guapa, amb tres llargs amb bona roca, i ben equipats per a no patir-hi més del que toca. Trobem la via al final de la Roca dels Arcs, un xic a l'esquerra de l'inici de la via La cosa nostra.\nLa via ressegueix un seguit de plaques trencades per un parell de feixes que li treuen sensació de paret a la via, però que valen prou la pena d'escalar. Tots els llargs són bonics, en especial el segon, d'aquells mantinguts amb el cantell justet per anar fent i que et van posant els braços a lloc.\nUn cop a la R3 de la via, fem una tirada d'uns 50 metres per terreny indefinit recte amunt, i ens plantem al cim de la Roca dels Arcs, on fem reunió amb un bon arbre, i des d'allà ja veièm el nostre següent objectiu.\nEns dirigim cap a la Roca Alta a probar la via Lucero del Alba. No en tenim massa referències tret de que està situada a la dreta de la Pornostar, que està equipada, i que té bona roca. Baja, que la deixen prou bé com per fer-li una visita.\nLa via es troba fàcilment. Hi ha una placa metàl.lica amb el nom a peu de via, i d'allà en amunt una bona restillera de parabolts sense pèrdua.\nEl primer llarg no se com explicar-lo... Nosaltres vàrem fer tot el tram fins al final del desplom en Ao. Direm que és el tram d'artificial sense treure l'estrep que ens ha costat menys que mai hem fet fins ara.\nUn cop superat el desplom, una placa fineta, i entrem a la R1.\nLa segona tirada comença a esquerres anant a buscar el diedre, i de seguida es posa a la placa de la dreta. Això tira enrera, i tot i el bon cantell, a mitja placa trobem un pas prou emprenyat com per mirar-s'ho bé i fotre-hi una bona tibada. Molt ben equipat per a no patir-hi, com serà en tota la via.\nEl tercer llarg potser és el més dur de la via. Aquí hi ha algun tram on has de controlar un xic la roca. Nosaltres vam col.laborar amb la tasca i varem fotre algun bon roc daltabaix. Tot i això, la roca és en general bona. A mitja tirada trobem un ressalt que ens demana un bon cop de gas, i abans de la R, un sostret amb bon canto que ja t'acaba de fotre a lloc. Un cop a sobre el sostret, la R ens queda a la dreta.\nL'últim llarg és curtet, però prou bonic. Puja amb passos finets amb tendència a la dreta per una placa amb una roca de primera. Un cop a dalt, les vistes cap al Pirineu ben nevat són més que espectaculars. De la via direm que ens ha agradat ( ja que anar a fer el trepa sempre ens agrada...), però que no tant com ens pensàvem i havíem llegit. Potser perquè no tenim el grau d'anar al Ll1 en lliure i anar així de xapa a xapa no ens diu res, per la roca dubtosa a algun tram del Ll3, o perquè els trams guapos sens han fet curts... En definitiva, una bona jornada per Vilanova de Meià, i amb una bona combinada que ens ha fotut els braços a lloc. Per les vies nosaltres hem passat amb 15 cintes i reunions. Tret del tram per arribar al cim de la Roca dels Arcs des de la R3 de la via Sangre Azul, no hem posat res. Les vies estan molt ben equipades.\nApa, salut i fins a la pròxima!!!\nPublicat per llembresku a 6:33 1 comentari:\nVia Mariola Motors a la Pala Alta del Montroig\nDies enrera ens trobem al Montroig amb la Pilar, la Silvia, la Cristina, en Francesc, en David, i un servidor per anar a repetir alguna de les seves boníques vies i gaudir de la seva tranquilitat. El dia surt força cobert i amb una fresqueta que no convida gaire a escalar, però les ganes ens poden i amb la Cristina i en David decidim d'anar a la Mariola Motors, que tots tres teníem pendent. La resta de la colla decideixen anar a fer una volta caminant.\nComencem per l'entrada original, neta d'equipament i sense perill d'embarcar-se ja que el recorregut és més que evident. A mig llarg trobem un ressaltet on cal mirar-s'ho una mica per on agafar-lo millor. Es deixa protegir bé.\nEl segon llarg és molt bo. Li marquen una dificultat de 5è, però "al lloro!" que és exigent de collons, amb passos atlètics de posar-s'hi bé, i a protegir en gairebé tot el llarg. Segurament el llarg més guapo de la via. Hi trobem un parell de ponts de roca al capdamunt i fem reunió a una gran savina.\nSegueixen un parell de llargs de flanqueig més impresionants que difícils fins sortir dels sostres on trobem una R amb un parabolt i un espit. El primer llarg del flanqueig s'ha d'autoprotegir, i al segon hi trobem un parell de pitons i un parell de parabolts.\nPer a l'última tirada sortim recte amunt a buscar un diedret ben visible amb un espit que es veu abans d'entrar-hi, i no continuar cap a la dreta seguint els parabolts. Per entrar al diedre, tenim un pas força emprenyàt, i després per la placa de l'esquerra, molt disfrutona, amb un parell de parabolts i alguna savina per llaçar. Fem reunió en una savina ja al cim.\nUna via molt guapa i evident, on tot i l'amable dificultat que li marquen és prou exigent degut a l'escàs equipament que hi trobem, i amb algun tram d'apretar-hi lo seu. Hi hem passat amb un joc de tasconets, friends fins al Camalot de 3, bagues, i una desena de cintes exprés.\nApa, salut i fins a la pròxima!\nPublicat per llembresku a 21:23 2 comentaris:\nVia Oferta Especial al Serrat dels Monjos\nEn Ricard ens passa la piada d'aquesta via que varen repetir juntament amb en Toni ja fa uns dies. Aquest parell no en perdonen ni una, i desafiant a les previsions de l'home del temps escalen setmana si setmana també, aviat els posaran a ells per endevinar la previsió dels dissabtes que segur que l'encerten més.....\n1er llarg : Comencem per la Pícnic per estalviar els passos d´artificial i pitonar. El pas per xapar la primera assegurança d´aquesta via és una mica finet, després anar pujant per roca delicada amb algun altre pas on hi trobarem un plom i una mica més amunt un espit, tirar recte amunt per roca trencada i entrarem en un diedre amb roca molt bona fins la R.\n2on llarg : Es tracta d´un flanqueig cap a l´esquerra molt difícil però assegurat, on posem també un alien groc entre la segona i tercera xapa.\n3er llarg : Sortim recte amunt de la R i anem a caçar el primer espit que se'n va cap a la dreta, (si tirem recte amunt ens posaríem a la via Pícnic). Aquesta tirada és bastant fineta i delicada. Trobem un pont de roca (que li fa falta un canvi urgent) i una mica més a la dreta un espit. A partir d´aquí deixem la fisura i pugem per la placa vertical a buscar un parell de xapes abans de la R.\n4art llarg : Recte amunt per una fisura amb roca molt bona on hi entra el camelot del 3 perfecte, anem pujant uns metres més fins un espit abans un flanqueig llarg i finet a buscar un diedre on costa trobar els passos per entrar-hi bé i posem el camelot 0,5 abans de sortir i arribar a la R.\n5è llarg : Sortim per la dreta de la R i per sobre d´uns matolls anem a buscar un buríl i cap a la dreta al començament del diedre hi ha un espit. Després fem un canvi de placa per agafar per l´esquerra i poder colocar un alien. En aquesta placa hi trobem un espit i un pitó, i dalt de la placa hi ha un altre espit abans de canviar de paret i com les cordes ens freguen molt fem una R intermitja en aquest espit i uns matolls, la resta pugem per una fisura a buscar un tronc mort i un espit i en diagonal cap a l´esquerra a buscar l´esperó de sortida de la via Bikini.\nUna via no massa repetida pel que sembla ser, i on el més probable és no trobar-hi cua si ens hi decidim.\nPublicat per llembresku a 21:43 Cap comentari:\nVia Picnic al Serrat dels Monjos\nAquesta va ser l'últim dia de l'any. Ens trobem un grapat de Xapoutots per a sortir a escalar una estona, tot i que l'intenció és de fotre'ns un bon tiberi junts per a celebrar les festes. Així doncs, tenim poca estoneta per ser d'hora a taula.\nEns dirigim cap al Serrat dels Monjos. En Josep amb en Ramon es posen a la via Estereotip, en Ricard es queda a peu de via i pendre el solet, i en Toni, en Gerard, i un servidor ens posem a la via Picnic.\nVia que tot i la dificultat amable et fot donar el callo escalant a cada llarg, amb poc equipament, tot i que es deixa protegir prou bé amb un bon assortit de friends, tascons, i tricams.\nLa placa del Ll2 és boníssima, i al Ll3 hi trobem les màximes dificultats, amb uns passos que deunidó el que s'hi ha d'apretar per superar un ressalt. Estan protegits amb un pitó i un espit, però per sortir de l'espit hi tens una bona esbufegada. La resta de via, sense regalar res, d'anar-s'ho mirant i disfrutant a cada pas.\nUn cop acabada, anem a buscar el ràpel, ens trobem amb la resta de la colla i cap a taula hi falta gent.\nUna molt bona via, per a dies freds i en què tenim poca estona per a escalar.\nPublicat per llembresku a 22:36 1 comentari:\nVies Supertramp, Joan Freixenet, i Tutti Frutti a les Bagasses\nMolts dies enrera quedem una bona colla per anar a escalar a les Bagasses. Ens repartirem en tres cordades, i en tes vies diferents. Arribem a la font, i casi que amb la rasca i l'aire que fot ens ho pensem dues vegades abans de sortir del cotxe, però el dia semblava que sería bo, així que seguim amb els plans i a passar una estona de fred s'és dit.\nEn Ferran i la Regina mai han escalat aquí, i es posen a la via Supertramp. Aquesta paret sempre impresiona i a la via, tot i ser una de les clàssiques de grau assequible, no s'hi val a badar per a no despistar-se i embarcar-se en alguna de les seves vies veïnes degut al proper recorregut d'algunes d'elles.\nEn Toni amb en Joan es posen a la Joan Freixenet. La troben com una via de l'estil de les seves veïnes, amb plaques tècniques de regletes, amb passos obligats, assegurances justes i amb certa polimenta en els punts més difícils, potser menys en aquest cas per estar amb espits amb solera. El darrer llarg mereix una menció a part: espectacular. Pel que fa als altres sis, deixant de banda el primer i el tercer, tots són apretats i si no vas moooolt sobrat no t'hi passeges encara que sobre el paper tinguis el grau que indiquen més o menys controlat.\nEls que hagueu fet vies del costat ja sabreu de què parlem. La vam trobar més obligada que la “Demasiado Lejos Para Ir Andando”, la “Smoking” o inclús que la “Colores”, potser pel fred que feia aquell dia. Del tot recomanable i ràpida d'escalar, nosaltres vàrem reforçar al punt amb un parell de friends mitjans.\nI en Jose i un servidor, després de veure que on volíem anar encara hi tocava l'ombra de plè i que n'hi havía per una estona, ens decidim de posar a la TuttiFrutti. La via comença just a l'inici de la xarxa metàlica de protecció de la via del tren. Empalmem el 1er i 2on llarg, i el 3er i 4rt sense masses problemes amb una dificultat assequible per a disfrutar.\nAl 5è trobem una placa fineta molt ben assegurada, amb algun passet llimàt però que es deixa fer, i que et fot vibrar de collons. Al 6è llarg un tram vertical de mirar-s'ho seguit d'un ressalt amb un pas més dur, ens porta a sobre el dau, on ens ajuntem amb en Ferran i la Regina a la Supertramp, i d'allà a la falsa feixa.\nUna molt bona jornada amb uns bons riures, i unes bones vies a una paret que et posis on et posis mai ens deixa indiferents, i és que totes les vies que de moment hi hem repetit ens han agradat.\nPublicat per llembresku a 13:44 Cap comentari:\nVies Ocells de Niló al Serrat Alt, i Super Gosa a la Paret Xurulla\nDoncs ja tenim la primera escapadeta de l'any i les primeres vietes al sarró. Amb la Cristina tenim un dia i mig per poder fer una sortideta, així que truquem a en David i la Pilar, que ja fa dies que volten, i decidim de trobar-nos a Àger. Passem des de la Panadella fins ben a la vora del poble amb una boirada de por, però a les parets del Cap de Ras i als Puntals hi toca de plè el sol. Un cop allà, amb el mar de núvols sota els peus, el paisatge és descomunal.\nEn David i la Pilar faran la via Fanal Nocturn, i la Cristina i un servidor ens decantem per la pista més cap a la dreta mirant la paret, passat el gran bloc de pedra, fins que ja veièm per on va la via Ocells de Niló, que és a la que ens volem posar. Portàvem les ressenyes d'en Luichy, com sempre boníssimes, i una altra ressenya amb un dibuix molt clar amb la foto per trobar la via, que li hem agafat a en Jose.\nLa via ens ha agradat moltíssim. Hem portat un joc de friends des dels aliens fins al camalot 2, un joc de tasconets, uns tricams, i una dotzena de cintes, i hem anat prou bé. Ens ha semblat una molt bona via d'aventura, on anem trobant alguna assegurança a cada llarg sigui per marcar el recorregut, o per protegir algun pas, ni molt menys els més difícils que hem trobat, i on es pot protegir prou bé part del recorregut.\nLa dificultat força mantinguda i bona roca en general tret d'un tram al segon llarg. Potser els trams més obligats que ens ha semblat, són a la primera placa del Ll1, i a la segona placa del Ll4, tot i que si vas buscant bé el camí, no surt més difícil que el que marca la ressenya.\nTotes les reunions estan amb un espit i un parabolt, menys la tercera que fem en una savina i un Camalot 0.75, i la del cim, que fem en uns arbusts. De ben segur que la R3, a part d'un bon pont de roca que hi ha un xic a la dreta, s'hi pot posar algun friend més gran que el 0.75, però aquest era l'únic que ens quedava al sarró quan hi hem arribat.\nEns ha anat molt bé portar un bon grapat de cintes llargues, que a part d'enllaçar alguna savina que trobem, la via fot alguna S, i sense allargar-les el fregament pot donar prou pel sac.\nUn cop al cim, gaudim d'aquest mar de núvols que tenim a sota els peus, i ens adonem que si anem a l'idèia encara podem fer una vieta a la paret Xurulla que ens ve de pas a la baixada.\nI dit i fet, i amb el temps justet ens posem a la via Super Gosa, de la que no tenim informació tret de la ressenya, altre cop d'en Luichy, i que deixa prou bé.\nAquesta via ens ha acabat de fer disfrutar i molt el dia. Molt i molt guapa. Molt mantinguda, i tret de per arribar a la primera assegurança, la roca és boníssima. A l'inici i fins allà no és que sigui dolenta ni molt menys, però hi ha algun tram on s'ha de fer alguna apretadeta amb la roca dubtosa, i que t'has de protegir prèviament.\nAmb el material que portàvem hem passat molt bé. Via de placa semiequipada, i molt disfrutona, on cal seguir la ressenya i les bones preses per a no fotre's en un fregat degut al poquet equipament, però que es deixa protegir prou bé.\nCal dir que el segon llarg deu fer uns 37 o 40 metres màxim, i que l'últim és curtet. No se si es podríen empalmar, sortint una via amb dos llargs llarguíssims boníssims. Aquests dos llargs ja els fem amb el solet a la baixa i a l'ombra, i quan sortim a dalt carda un aire glaçat de por!\nJa de baixada ens entretenim amb les últimes llums del dia, enbadalits amb aquest bé de Déu de paisatge, i a retrobar-nos amb els companys, comentar la jornada i fer la cervesa que tant ens hem guanyat!\nPublicat per llembresku a 9:45 Cap comentari:\nVies Del Manyo i Poseidon a Roca Maura\nAquests dies de festes, entre fartaneres i trobades familiars, amb la Cristina trobem un foradet i decidim d'aprofitar-lo per anar a escalar en un raconet on ella encara no hi ha estat mai, Roca Maura a l'Estartit. Decidim de començar per la via del Maño, i després en funció del temps i les ganes ja veurem si en fem una altra.\nUn cop a peu de via ( nom i fletxa picats a la roca...) ens coneixem personalment amb un dels escaladors que ens seguim a internet amb el seu blog http://blocempotrat.blogspot.com.es/. Ell té totes les vies de la paret ressenyades al seu blog, i curiosament anàvem amb la seva informació. Després d'unes paraules amb ell i el seu company de cordada, cadascú a la feina, i amb la Cristina comencem la via.\nAl primer llarg ja veièm que tocarà apretar. A mig llarg trobem un ressaltet amb uns passos on s'hi ha de fotre una bona apretada. Estan ben protegits, però s'hi ha de donar el callo. Un llarg molt bonic.\nEl segon llarg puja amb uns passos molt bonics resseguint unes fisures on ens haurem d'autoprotegir, amb algun tram prou exigent, passem per una reunió que ens saltem i continuem per un tram de blocs a controlar fins a una feixa on trobem la R molt més comode. Si empalmem els dos llargs s'ha d'anar en compte amb el fregament de les cordes. Un altre llarg ben bonic.\nEl tercer llarg comença a esquerres per anar a buscar el sostret on hi ha el pas més dur de la via. Ho hem probat en lliure fins que els braços ens han dit prou. Són uns passets durs de decisió en plè desplom, on si t'ho pares a pensar ets pell... està protegit amb un parell de bolts, però en lliure està malparit igual sortint del segon, i en cas de caiguda tens la repisa a sota esperant. Amb un parell de passos pillant-nos a un camalot .4 i un .5 si no recordo malament, o un pas d'estreps d'un d'aquests es passa fins un bon canto per arribar a xapar el següent parabolt. A partir d'aquí, placa guapíssima a protegir també en gran part, amb uns passos per a disfrutar, i ja arribem al cim.\nEn definitiva, una via que ens ha agradat molt. Prou exigent a trams, i que demana escalar, però que amb un joc de friends (aliens i camalots fins al 2), unes 15 cintes, l'estrep opcional, i R's, s'hi passa. El grau en lliure que marca la ressenya potser l'hem trobat una mica apretat, però això com sempre, fa de mal dir...\nBaixem caminant, i amb 20 minutets tornem a ser a peu de paret. Ara toca fer la Poseidon, que vaig fer fot un grapat d'anys amb en Roger i l'Alba, i que recordo ben bonica també.\nD'aquesta doncs direm que amb les cintes es passa prou bé, i que també és ben bonica d'escalar. Si en voleu la ressenya ja sabeu, aneu a l'oficina de turisme, que allà us la passaran per un parell d'€.\nUn cop al cim, per avui ja en tenim prou, i toca gaudir d'aquest paisatge que tenim en aquest bé de Déu de país en que vivim!\nApa, salut i bones festes a tothom!\nPublicat per llembresku a 13:34 Cap comentari:\nVies Sangre Azul a la Roca dels Arcs + Lucero del ...


Medicina Estética al costat del Camp Nou\nNo, no és que Messi, Piqué o Luis Suárez siguin pacients nostres (encara), però la nostra clínica de medicina estètica de Collblanc va obrir en 2007 a 200 metres del Camp Nou i des de llavors veiem passar als seguidors amb samarretes i banderes en el seu camí des del metre fins a l'estadi. També és habitual que els turistes que visiten la Camp Nou Experience es parin davant de la porta a consultar el mapa o entrin a preguntar.\nJa són més de 10 anys integrats en el teixit urbà i comercial d'Hospitalet, en la qual és la segona clínica de les cinc que actualment componen Medicina Estètica Lago. Un dels primers exemples de com posar la medicina estètica a l'abast de tots els nostres pacients sense necessitat de desplaçar-se, amb la mateixa qualitat d'instal·lacions i personal metge-sanitari que en qualsevol altra clínica del centre de la ciutat.\nEn la nostra clínica de Francesc Layret, 13 tenim aparatología única a Collblanc, com l'ICOONE, i realitzem la depilació làser mèdica amb més garanties, a més d'oferir novetats com l'esclerosi de varices amb eco-doppler que incorporen un gran valor afegit i milloren els resultats respecte als tractaments convencionals.\nComprova-ho tu mateix@. Truca'ns al 93 4488975 i demana la teva visita de diagnòstic gratuïta.